ประกาศสำนักงานคณะกรรมการกำกับหลักทรัพย์และตลาดหลักทรัพย์ประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สน. ๒๙/๒๕๕๒เรื่องหลักเกณฑ์และวิธีการจัดทำทะเบียนผู้ถือหน่วยลงทุน[๑] อาศัยอำนาจตามความในมาตรา๑๒๕ (๕) แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ มาตรา ๔๔ และมาตรา ๖๔ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายสำนักงานโดยความเห็นชอบของคณะกรรมการ ก.ล.ต.ทำหน้าที่คณะกรรมการกำกับตลาดทุนตามมาตรา ๖๐แห่งพระราชบัญญัติหลักทรัพย์และตลาดหลักทรัพย์ (ฉบับที่ ๔) พ.ศ. ๒๕๕๑ออกข้อกำหนดไว้ ดังต่อไปนี้ข้อ ๑ ให้ยกเลิกประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สน. ๑๔/๒๕๔๖ เรื่อง หลักเกณฑ์และวิธีการจัดทำทะเบียนผู้ถือหน่วยลงทุน ลงวันที่๒๒ กรกฎาคม พ.ศ. ๒๕๔๖ข้อ ๒ ในประกาศนี้บริษัทจัดการ หมายความว่าบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมผู้สนับสนุนการขายหรือรับซื้อคืน หมายความว่าบุคคลที่บริษัทจัดการมอบหมายให้ทำหน้าที่ขายหรือรับซื้อคืนหน่วยลงทุน แล้วแต่กรณีของกองทุนรวมข้อ ๓ ในการจัดการกองทุนรวมแต่ละกองทุนรวมบริษัทจัดการต้องจัดให้มีทะเบียนผู้ถือหน่วยลงทุนโดยทะเบียนดังกล่าวอย่างน้อยต้องมีรายการ ดังต่อไปนี้(๑)ชื่อผู้ถือหน่วยลงทุน หรือรหัสแทนชื่อผู้ถือหน่วยลงทุนในกรณีที่ผู้สนับสนุนการขายหรือรับซื้อคืนได้จัดทำบัญชีรายชื่อบุคคลซึ่งเป็นเจ้าของหน่วยลงทุนไว้(๒)สัญชาติ ที่อยู่ และเลขประจำตัวประชาชนหรือเลขที่หนังสือเดินทางในกรณีที่เป็นบุคคลซึ่งไม่มีสัญชาติไทย หรือเลขทะเบียนบริษัท (แล้วแต่กรณี) ของผู้ถือหน่วยลงทุน(๓)ประเภท มูลค่า จำนวน และเลขที่หน่วยลงทุน(๔)วัน เดือน ปี ที่ลงทะเบียนเป็นหรือขาดจากการเป็นผู้ถือหน่วยลงทุนทะเบียนผู้ถือหน่วยลงทุนตามวรรคหนึ่งบริษัทจัดการต้องเก็บรักษาไว้ ณ ที่ทำการของบริษัทจัดการข้อ ๔ ในกรณีที่บริษัทจัดการมอบหมายให้ผู้อื่นเป็นนายทะเบียนผู้ถือหน่วยลงทุนบริษัทจัดการต้องกำกับดูแลให้ผู้ได้รับมอบหมายดังกล่าวปฏิบัติให้เป็นไปตามประกาศนี้โดยเก็บรักษาทะเบียนผู้ถือหน่วยลงทุน ณ ที่ทำการของนายทะเบียนผู้ถือหน่วยลงทุนผู้ได้รับมอบหมายให้เป็นนายทะเบียนผู้ถือหน่วยลงทุนตามวรรคหนึ่งจะต้องเป็นผู้ที่ได้รับใบอนุญาตการให้บริการเป็นนายทะเบียนหลักทรัพย์ข้อ ๕ ในการจัดให้มีทะเบียนผู้ถือหน่วยลงทุนให้บริษัทจัดการดำเนินการ ดังต่อไปนี้(๑)จัดทำและบันทึกทะเบียนผู้ถือหน่วยลงทุนให้ถูกต้อง ครบถ้วนเป็นปัจจุบันตามความเป็นจริง(๒)กำหนดระเบียบวิธีปฏิบัติในเรื่องเกี่ยวกับการโอน การจำนำ การอายัดการออกใบหน่วยลงทุนหรือหนังสือรับรองสิทธิในหน่วยลงทุนหรือสมุดบัญชีแสดงสิทธิในหน่วยลงทุนและการอื่นใดที่จำเป็นในการติดต่อกับบริษัทจัดการโดยให้ปิดประกาศไว้ในที่เปิดเผย ณ ที่ทำการของบริษัทจัดการ(๓)จัดให้มีระบบควบคุมภายในที่สามารถป้องกันการกระทำโดยมิชอบอันอาจก่อให้เกิดความเสียหายแก่ผู้ถือหน่วยลงทุนโดยอย่างน้อยต้องมีเรื่อง ดังต่อไปนี้(ก)การแบ่งส่วนงานและอำนาจหน้าที่ของพนักงานในแต่ละระดับที่เกี่ยวข้องกับทะเบียนผู้ถือหน่วยลงทุน(ข)การควบคุมและเก็บรักษาทะเบียนผู้ถือหน่วยลงทุนและใบหน่วยลงทุนหรือหนังสือรับรองสิทธิในหน่วยลงทุนหรือสมุดบัญชีแสดงสิทธิในหน่วยลงทุน(ค)การตรวจสอบกิจการภายใน(๔)จัดให้มีระบบการเก็บรักษา รวบรวม และประมวลผลข้อมูลที่มีประสิทธิภาพรวมทั้งมีระบบสำรองข้อมูลไว้ใช้ทดแทนในกรณีที่ไม่สามารถนำข้อมูลดังกล่าวมาใช้ได้(๕)อำนวยความสะดวกตามสมควรแก่ผู้ถือหน่วยลงทุนในการตรวจดูหรือขอสำเนาทะเบียนผู้ถือหน่วยลงทุนได้ในระหว่างเวลาทำการของบริษัทจัดการหรือนายทะเบียนผู้ถือหน่วยลงทุนแล้วแต่กรณีโดยเปิดเผยหรือจัดทำสำเนาข้อมูลในทะเบียนเฉพาะในส่วนที่เกี่ยวข้องกับผู้ถือหน่วยลงทุนรายที่ขอตรวจดูหรือขอสำเนาทะเบียนเว้นแต่ในกรณีที่มีเหตุจำเป็นและสมควรและโดยไม่ขัดต่อกฎหมายอาจเปิดเผยหรือจัดทำสำเนาข้อมูลอื่นใดนอกเหนือจากข้อมูลของผู้ถือหน่วยลงทุนรายดังกล่าวด้วยก็ได้ข้อ ๖ให้บรรดาคำสั่งและหนังสือเวียนที่ออกหรือวางแนวปฏิบัติตามประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สน. ๑๔/๒๕๔๖ เรื่อง หลักเกณฑ์และวิธีการจัดทำทะเบียนผู้ถือหน่วยลงทุน ลงวันที่๒๒ กรกฎาคม พ.ศ. ๒๕๔๖ ซึ่งใช้บังคับอยู่ในวันก่อนวันที่ประกาศนี้ใช้บังคับยังคงใช้บังคับต่อไปได้เท่าที่ไม่ขัดหรือแย้งกับข้อกำหนดแห่งประกาศนี้จนกว่าจะได้มีคำสั่งและหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ ๗ ในกรณีที่มีประกาศฉบับอื่นใดอ้างอิงกับประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สน. ๑๔/๒๕๔๖ เรื่อง หลักเกณฑ์และวิธีการจัดทำทะเบียนผู้ถือหน่วยลงทุน ลงวันที่๒๒ กรกฎาคม พ.ศ. ๒๕๔๖ ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๘ ประกาศนี้ให้ใช้บังคับตั้งแต่วันที่ ๑กันยายน พ.ศ. ๒๕๕๒ เป็นต้นไปประกาศ ณ วันที่ ๓สิงหาคม พ.ศ. ๒๕๕๒ธีระชัย ภูวนาถนรานุบาลเลขาธิการสำนักงานคณะกรรมการกำกับหลักทรัพย์และตลาดหลักทรัพย์หมายเหตุ :-เหตุผลในการออกประกาศฉบับนี้ คือเนื่องจากพระราชบัญญัติหลักทรัพย์และตลาดหลักทรัพย์ (ฉบับที่ ๔) พ.ศ. ๒๕๕๑กำหนดให้การออกหลักเกณฑ์ในการจัดทำทะเบียนผู้ถือหน่วยลงทุนเป็นอำนาจของสำนักงานโดยได้รับความเห็นชอบของคณะกรรมการกำกับตลาดทุนจึงเห็นควรออกประกาศเพื่อทดแทนประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สน. ๑๔/๒๕๔๖ เรื่อง หลักเกณฑ์และวิธีการจัดทำทะเบียนผู้ถือหน่วยลงทุน ลงวันที่๒๒ กรกฎาคม พ.ศ. ๒๕๔๖ จึงจำเป็นต้องออกประกาศนี้ปริยานุช/ผู้จัดทำ๒๙ กันยายน ๒๕๕๒จุฑามาศ/ปรับปรุง๑๓ มกราคม ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๑๓๔ ง/หน้า ๕/๑๕ กันยายน ๒๕๕๒